ทองดิ่งหนัก 63.50 ดอลล์
ราคาทองคำร่วงลงอย่างหนัก63.50 ดอลลาร์ ปิดตลาดที่ 1,501.40 ดอลลาร์ ช็อคข่าวไซปรัสเทขายทอง
13 เม.ย. 2556

ราคาทองคำร่วงลงอย่างหนัก63.50 ดอลลาร์ ปิดตลาดที่ 1,501.40 ดอลลาร์ ช็อคข่าวไซปรัสเทขายทอง 
ราคาทองคำตลาดCOMEX ของสหรัฐฯ ลดลง 63.50 ดอลลาร์ (4.06 %) ปิดที่ 1,501.40 ดอลลาร์ต่อออนซ์ ขยับลงจากที่เคยทะยานสู่สถิติสูงสุด 1,920.30 ดอลาร์ต่อออนซ์ เมื่อเดือนกันยายน 2011 ราวๆ 22 เปอร์เซ็นต์แล้ว
ความเคลื่อนไหวของราคาทองคำเป็นผลจากรายงานข่าวที่ระบุว่าธนาคารกลางแห่งไซปรัส มีแผนนำทองคำสำรองบางส่วนออกขายหวังใช้สมบัติของชาติดังกล่าวระดมเงินทุนให้ได้ราว 400 ล้านยูโร(ประมาณ 15,000 ล้านบาท) เพื่อหาเงินมาชำระหนี้สินให้กับบรรดาเจ้าหนี้ต่างประเทศ รวมถึงจัดสรรเงินไปใช้ในการรับมือกับวิกฤตเศรษฐกิจของชาติ
ข่าวดังกล่าวก่อความกังวลแก่นักลงทุนว่า ประเทศอื่นๆในยูโรโซน ที่เกิดวิกฤตหนี้เหมือนกันอาจจะใช้วิธีนี้บ้าง จึงฉุดให้ราคาทองคำดิ่งลงอย่างหนัก